CELEX: 62021TN0698
Language: fi
Date: 2021-10-27 00:00:00
Title: Asia T-698/21: Kanne 27.10.2021 – – Paraskevaidis v. neuvosto ja komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/47
            
         
      Kanne 27.10.2021 – – Paraskevaidis v. neuvosto ja komissio
      (Asia T-698/21)
      (2022/C 2/65)
      Oikeudenkäyntikieli: englanti
      
         Asianosaiset
      
      
         Kantaja: Georgios Paraskevaidis (Wezembeek-Oppem, Belgia) (edustajat: asianajajat S. Pappas ja D.-A. Pappa)
      
         Vastaajat: Euroopan unionin neuvosto ja Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 4.2.2021 annetun komission päätöksen, 9.3.2021 päivätyn maksusuunnitelman ja 19.7.2021 annetun neuvoston päätöksen, jolla kantajan komission päätöksestä tekemä valitus, siltä osin kuin siihen sisältyy lisäperusteluja, hylättiin ja
               
            
                  —
               
               
                  velvoittamaan vastaajat korvaamaan oikeudenkäyntikulut.
               
            
         Oikeudelliset perusteet ja pääasialliset perustelu
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäisen kanneperusteen mukaan riidanalaisella päätöksellä loukattiin laillisuusperiaatetta. Siinä väitetään myös, että tarkistettuja päätelmiä N:o 237/05 (1) ei sovellettu sinä ajanjaksona, jolta kantaja vaati koulutuslisää.
               
            
                  2.
               
               
                  Toisen kanneperusteen mukaan tarkistettuja päätelmiä N:o 237/05 on sovellettu taannehtivasti, mikä on lainvastaista.
               
            
                  3.
               
               
                  Kolmannen kanneperusteen mukaan hallintojohtajat ovat ylittäneet toimivaltuutensa antaessaan tarkistetut päätelmät N:o 237/05.
               
            
                  4.
               
               
                  Neljännen kanneperusten mukaan tarkistetuilla päätelmillä rikotaan henkilöstösääntöjen liitteessä VII olevaa 3 artiklan 1 kohtaa.
               
            
         (1)  Hallintojohtajien 1.7.2020 pitämässään 284. kokouksessa hyväksymät henkilöstösääntöjen liitteessä VII olevassa 3 artiklan 1 kohdassa tarkoitetusta koulutuslisästä antamat tarkistetut päätelmät N:o 237/05.